ກອງທັບຊີເຣຍ ປະກາດວ່າ ຕົນຍຶດເມືອງ Palmyra ໄດ້ຄືນແລ້ວ
ທະຫານລັດຖະຊານຊີເຣຍ ໄດ້ເຂົ້າຄວບຄຸມ ເມືອງ Palmyra ຄືນອີກ ໂດຍໄດ້ຮັບການສະໜັບສະໜຸນ ທາງອາກາດ ຈາກຣັດເຊຍ.
ກອງທັບຊີເຣຍກ່າວໃນວັນພະຫັດວານນີ້ວ່າ ຕົນໄດ້ເຂົ້າຍຶດເອົາເມືອງ Palmyra ຄືນ ຈາກກຸ່ມຫົວຮຸນແຮງລັດອິສລາມ ເປັນຄັ້ງທີ 2 ໃນປີນີ້ ຖະແຫຼງການຂອງກອງທັບຊີເຣຍ ກ່າວວ່າ ກຳລັງລັດຖະບານ ໄດ້ເຂົ້າຄວບຄຸມເມືອງ ດັ່ງກ່າວໝົດທັງເມືອງແລ້ວ ຖະແຫຼງການກ່າວຕື່ມວ່າ ກຳລັງລັດຖະບານສາມາດເຂົ້າ ຍຶດເອົາເມືອງນີ້ຄືນຈາກກຸ່ມລັດອິສລາມ ດ້ວຍການຊ່ອຍເຫລືອ ຈາກການສະໜັບສະ ໜຸນທາງອາກາດຂອງຣັດເຊຍ ພວກນັກລົບຂອງກຸ່ມລັດອິສລາມເລີ້ມຖອນອອກໄປ ຈາກເມືອງ Palmyra ໃນວັນອາ ທິດທີ່ຜ່ານມາ ແລະໃນວັນອັງຄານ ທະຫານລັດຖະບານ ກໍໄດ້ໄປເຖິງ ເຂດຊານເມືອງ ຂອງເມືອງ Palmyra ໃນຕອນເຊົ້າຂອງວັນພະຫັດວານນີ້ ໂຄສົກຂອງວັງເຄຣັມລິນກ່າວວ່າ ໄດ້ມີການແຈ້ງໃຫ້ປະທານາທິບໍດີ Vladimir Putin ຊາບ ກ່ຽວກັບຄວາມສຳເລັດຂອງພວກທະຫານ ໂດຍລັດຖະມົນຕີກະຊວງປ້ອງກັນປະເທດ ທ່ານ Sergei Shoigu ອີງຕາມລາຍງານ ຂອງສື່ມວນຊົນຣັດເຊຍ ໃນເວລານີ້ ຍັງບໍ່ທັນມີລາຍລະອຽດໃດໆເທື່ອ ກ່ຽວກັບຂອບ ເຂດໃນການໃຫ້ຄວາມສະໜັບສະໜຸນທາງອາກາດ ຂອງຣັດເຊຍ ແກ່ກອງທັບຊີເຣຍ ການເຂົ້າຍຶດເອົາເມືອງ Palmyra ແມ່ນຂີດໝາຍຄັ້ງທີ 2 ກ່ຽວກັບການປ່ຽນມື ໃນການ ເຂົ້າຄວບຄຸມເມືອງດັ່ງກ່າວໃນຮອບນຶ່ງປີທີ່ຜ່ານມາ ລັດຖະບານຊີເຣຍໄດ້ເຂົ້າຍຶດເອົາ ເມືອງ Palmyra ເທື່ອທຳອິດຈາກກຸ່ມລັດອິສລາມ ໃນເດືອນມີນາ ແຕ່ໄດ້ສູນເສຍການ ຄວບຄຸມເມືອງດັ່ງກ່າວ ໃນເດືອນທັນວາທ້າຍປີແລ້ວນີ້ ກ່ອນເກີດສົງຄາມກາງເມືອງຢູ່ຊີເຣຍໃນປີ 2011 ເມືອງ Palmyra ເປັນຫົວເມືອງທີ່ໄດ້ ຮັບຄວາມນິຍົມຂອງພວກທ່ອງທ່ຽວ ຊຶ່ງໃນແຕ່ລະປີມີພວກນັກທ່ອງທ່ຽວຫຼາຍໆສິບພັນ ຄົນ ໄປຢ້ຽມຢາມຕາກອາກາດທີ່ຫາດຊາຍຂອງເມືອງດັ່ງກ່າວ